stanford-oval/wikipedia huggingface dataset:
Miradore
Historia > 2006–2010

Tarve Miradoren palveluille syntyi metsäyhtiö UPM:ssä, kun se etsi markkinoilta hallintatyökalua ympäri maailmaa sijaitseville 30 000 käyttäjälleen ja 20 000 työasemalleen. Vuonna 2006 palvelun kehittäjät perustivat Miradoren, UPM oli uuden yhtiön ensimmäinen asiakas. n Yhtiön ensimmäisenä toimitusjohtajana toimi yksi perustajista, Paul Palojärvi.
Vuonna 2007 yrityksen nimi DCM Global Oy muutettiin muotoon Miradore Oy.
Vuonna 2008 yhtiön liikevaihto oli noin 700 000 euroa.
Lokakuussa 2010 Palojärven seuraajana toimitusjohtajana aloitti Kristian Järnefelt. 15 henkilöä työllistänyt yhtiö toimi Lappeenrannassa, Helsingissä sillä oli myyntikonttori. Fujitsu ja HP käyttivät Miradoren hallintaratkaisua omassa palvelutuotannossaan, loppukäyttäjiä olivat muun muassa UPM, Puolustusvoimat ja Elektrobit.
Historia > 2011–2020

Vuonna 2011 yhtiöllä oli 24 työntekijää. Miradoren tuotteita käytettiin 100 000 laitteen hallinnassa. Yhtiö ei myynyt ohjelmistoaan suoraan loppuasiakkaille, vaan palveluntarjoajat, kuten DataInfo, Fujitsu ja HP hoitivat myynnin.
Vuonna 2012 suomalainen Inventure-sijoitusyhtiö ja belgialainen ict-alan vaikuttaja Willem Hendrickx sijoittivat yhtiöön 1,2 miljoonan euroa ja saivat paikat yhtiön hallituksessa. Hendrick oli aloittanut yhtiön neuvonantajana jo edellisenä vuonna. Pääosa yhtiön asiakkaista oli Suomessa, mutta kansainvälistymistä aloitettiin useissa maissa. Yhtiön tuotteilla hallittiin noin 200 000 laitetta. Miradore tuki Windowsia, Linuxia, MacOS:ää, Androidia, IOS:ää, Symbiania ja Windows-puhelimia.
Tammikuussa 2014 Kristian Järnefeltin seuraajana toimitusjohtajana aloitti Marko Ruusinen. Yhtiö julkaisi ilmaisen pilvipohjaisen työkalun, Miradore Onlinen, joka oli tarkoitettu mobiililaitteiden hallintaan. Palvelu mahdollisti sen, että asiakkaiden työntekijät pääsivät henkilökohtaisilla laitteillaan työkalenteriin ja -sähköpostiin Miradorella hallitussa ympäristössä. Laitehallinnalla toteutettiin riittävä suojaustaso. Esimerkiksi kadonnut laite voitiin sulkea ja siitä voitiin pyyhkiä tiedot. Yhtiöllä oli pienet tytäryhtiöt ja toimipisteet Singaporessa ja Brasiliassa.
Vuonna 2016 yhtiön toimitusjohtajana aloitti Simo Salmensuu, joka oli toiminut aiemmin muun muassa Zyxelin maajohtajana.
Alkuvuonna 2017 Miradore avasi Tukholmaan toimipisteen, joka keskittyi markkinointiin ja tekniseen myyntiin. Yhtiöllä oli yli 5000 asiakasta yli 140 maassa.
Yhtiön liikevaihto oli lähes neljä miljoonaa euroa.
Vuonna 2018 yrityksellä oli asiakkaita 160 maassa. Toukokuussa ruotsalainen pääomasijoittaja Standout Capital osti lähes puolet Miradoren osakkeista. Standout oli keskittynyt pohjoismaisiin teknologiayrityksiin.
Historia > 2021–

Vuonna 2021 Miradorella oli 46 työntekijää ja sen liikevaihto oli 7,4 miljoonaa euroa. Standout Capital omisti yhtiöstä yli puolet.
Heinäkuussa 2022 kerrottiin, että yhdysvaltalainen GoTo-yritys aikoo ostaa Miradoren. Kauppa toteutui syyskuussa.
Organisaatio

Yhtiön pääkonttori sijaitsee Lappeenrannassa. Yhtiöllä on tytäryhtiöt Yhdysvalloissa ja Kanadassa.
Miradoren omistaja GoTo on keskittynyt viestintä- ja it-tukipalvelujen tarjoamiseen ja sillä on globaalisti noin 3500 työntekijää ja yli miljardin dollarin liikevaihto.
Tuotteet

Miradore kehittää tuotteita tietotekniikan etähallintaan. Sen työkaluilla voi seurata, raportoida, hallita ja päivittää verkon välityksellä eri alustoilla toimivia pääte- ja mobiililaitteita, kuten kassakoneita, älypuhelimia ja tietokoneita.
Yhtiön tärkeimpiä asiakkaita ovat pienet ja keskisuuret yritykset, terveydenhuollon yritykset, kaupan alan toimijat ja isojen organisaatioiden it-ympäristöjä hallinnoivat palveluntarjoajat. Yhtiön asiakkaita ovat esimerkiksi Fujitsu ja Puolustusvoimat. Vuonna 2022 sillä oli yli 2700 asiakasta ja sen palveluilla oli yli 89 000 käyttäjätiliä 180 maassa. Yhtiön päämarkkinat olivat Pohjois-Amerikassa ja Euroopassa.
Vuonna 2021 yhtiöllä oli kaksi tuotetta, Miradore ja Miradore Management Suite.
Tuotteet > Miradore

Miradoren avulla organisaatiot voivat hallita monipuolista laitekirjoa, joka on syntynyt muun muassa bring your own device- eli BYOD-trendin myötä. Kun tietohallinto voi etähallita keskitetysti erilaisia tietokoneita, tabletteja ja älypuhelimia, henkilöstö voi käyttää haluamiaan laitteita.  Tuotteen avulla voidaan hallita laitteen salasanoja, salausta, etälukitusta ja yritykseen liittyvien tietojen tyhjentämistä. Miradore-palvelulla (aiemmin Miradore Online) voidaan myös paikantaa laite, asentaa siihen yrityksen sähköpostilaatikko, Wi-Fi tai VPN ja muuttaa verkkovierailuasetuksia.
Alkuvuonna 2023 toteutuvan yrityskaupan myötä Miradore-palvelu on tarkoitus sulauttaa osaksi GoTo Resolve -palvelua.
Aiheesta muualla

Miradoren verkkosivut
Miradoren Vantaan toimisto kesällä 2022
Liepājan piiri

Liepājan piiri Latviassa.
Liepājan piiri oli hallinnollinen alue Latviassa Kuurinmaan alueella. Alue on 3 593 km² suuri ja siellä asuu 46 609 henkilöä, väestöntiheys on 12,97 henkilöä/km². Latvian piirit lakkautettiin vuonna 2009 Latvian aluehallintouudistuksen yhteydessä.
Aiheesta muualla

viralliset sivut
Lienz

| Lienz |
| --- | --- |

 vaakuna
 Lienz
 Koordinaatit: 46°50′N, 12°46′E 
Valtio:  Itävalta
Osavaltio:  Tiroli
Piirikunta:  Lienzin piiri
kaupunkioikeudet:  1242
Pinta-ala:  
 – Kokonaispinta-ala:  15,95 km² km²
Korkeus:  673 m
Väkiluku (2014):  11 907
Infobox OKVirheellinen NIMI-arvo: 
Lienz on kaupunki Tirolissa, Itävallassa. Se on Lienzin piirin hallinnollinen keskus. Siellä on noin 12 000 asukasta (2014). Kaupunki sijaitsee kahden joen, Draun ja Iselin, yhtymäkohdassa.
Lienz sai kaupunkioikeudet vuonna 1242. Alueella on ollut asutusta jo tuhansia vuosia aikaisemminkin, tulvaniityiltä on löytynyt kaksi neoliittistä kirvestä. Ajanlaskumme alussa alue oli kelttien hallinnassa. Roomalaisajalla alueella oli Aguntumin kaupunki. Kristinusko levisi seudulle 400-luvulla. Kansainvaellusten aikana baijerilaiset ja slaavit taistelivat siellä. Kaarle Suuri asetti Drau-joen rajaksi Aquileian ja Salzburgin välille. Pyhän Andrean kirkon ympärille syntyi asutusta, joka sai 1000-luvun alussa nimiä, joista kehittyi muoto Lienz. Jokien välille rakennettiin kaupunginmuuri ja Burgum-niminen paikkaa, jolle siirtyi Lienzin nimi.
Pusterian rautatie yhdisti Lienzin pääkaupunki Wieniin vuonna 1871. Liberaalit ajatukset toivat parannuksia tavallisten kaupunkilaisten elämään. Ennen ensimmäistä maailmansotaa kaupunkiin vedettiin vesijohto, rakennettiin hautausmaa ja perustettiin uimakoulu. Toisessa maailmansodassa kaupunkiin pudotettiin noin tuhat pommia. Pakenevat kasakat saarrettiin Drava-joen varteen ja surmattiin säälimättömästi. 1950-luvulla Lienzistä kehittyi merkittävä yliopistokaupunki.
Kaupunki on aikojen saatossa kasvanut siten, että sen läheisyydessä olleet pienet kylät tunnetaan nyt Lienzin esikaupunkeina. Näitä ovat Thurn, Gaimberg, Nußdorf, Debant, Tristach, Amlach ja Leisach.
Lienzissä on järjestetty alppihiihdon maailmancupin osakilpailuja useina vuosina. Pyöräilyn Italian ympäriajon etappi on päättynyt kaupunkiin vuosina 1994 ja 2007.
Aiheesta muualla

Kuvia tai muita tiedostoja aiheesta Lienz Wikimedia Commonsissa
Virallinen sivusto (Arkistoitu – Internet Archive) (saksaksi)
Lohjan kihlakunta (1996)

Lohjan kihlakunta (ruots. Lojo härad) muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Karjalohja, Lohja ja Sammatti sekä kuukauden verran ennen vuoden 1997 kuntaliitosta myös Lohjan kunta. Kihlakunta sijaitsi aluksi Uudenmaan läänissä ja vuoden 1997 lääniuudistuksen jälkeen Etelä-Suomen läänissä.
Liepimäjärvi

| Liepimäjärvi |
| --- | --- |
Valtiot:  Suomi 
Paikkakunta:  Muonio
Koordinaatit:  68°01′40″N, 23°45′00″E
Järvinumero:  67.469.1.003
Mittaustietoja
Pinnankorkeus:  235,3 m 
Rantaviiva:  19,15 km 
Pinta-ala:  5,24 km² 
Tilavuus:  0,006 km³ 
Keskisyvyys:  1,2 m 
Suurin syvyys:  2,2 m 
 fiLiepimäjärvi 
Liepimäjärvi on matala ylänköjärvi Muonion kuntakeskuksen koillispuolella Lapin maakunnan luoteisosassa. Sen pinta-ala on 5,2 neliökilometriä. Etäisyys Rovaniemeltä on 189 kilometriä pohjoisluoteeseen.
Maantiede

Liepimäjärven pituus etelästä pohjoiseen on 3,7 kilometriä. Järven keskiosa on noin kaksi kilometriä leveä, etelä- ja pohjoisosa ovat kapeampia. Suurimmat lahdet ovat Raakelahti lännessä, Hirvaslahti pohjoisessa ja Vuonolahti koillisessa. Liepimäjärvi on lähes kauttaaltaan korkeintaan kaksi metriä syvä. Vain 4,5 hehtaaria järvestä on vähintään kaksi metriä syvä.
Liepimäjärven saariluku on seitsemän. Saarista kaksi on yli hehtaarin laajuisia. Selkeästi laajin on Kenttäsaari järven itäosassa. Liepimäjärveen virtaa useita laskuojia. Raakelahdesta alkaa länteen vievä laskujoki.
Liepimäjärven itäisellä ja pohjoisella rannalla on haja-asutusta. Rannat ovat pääosin alavia, kaakkoisen rannan Karhakkamaan korkeustaso on noin 270 metriä merenpinnan yläpuolella. Liepikkäjärven läheisyydessä sijaitsee useita pieniä järviä. Runsaat kolme kilometriä itään sijaitsee Vuontisjärvi ja alle kolme kilometriä kaakkoon sijaitsee Torasjärvi.
Liepimäjärven vesitilavuus on 6 030 000 kuutiometriä eli runsaat kuusi kuutiohehtometriä.
Liepimäjärven kalalajeja ovat ahven, hauki, made, siika ja särki.
Liepimäjärvi (67.469.1.003) kuuluu Liepimäjoen valuma-alueeseen (67.469), joka on kolmannen jakovaiheen vesistö Tornionjoen vesistössä (67). Toinen jakovaihe on Keräsjoen valuma-alue (67.46) ja ensimmäinen jakovaihe Kangosjärven–Muonion alue (67.4). Liepimäjärvi on laajin Liepimäjoen valuma-alueen kuudesta vähintään hehtaarin laajuisesta vakavedestä.
Liepimäjärvi on viidenneksi laajin Muonion yli 200 järvestä. Sitä seuraavat Särkijärvi ja Torasjärvi ovat tilavuudeltaan huomattavasti Liepimäjärveä suurempia.
Minutes to Midnight

| Minutes to Midnight Linkin Park |
| --- | --- | --- |

Studioalbumin tiedot
 Äänitetty : Kesäkuu 2006 – tammikuu 2007, The Mansion, Los Angeles
 Julkaistu:  15. toukokuuta 2007  16. toukokuuta 2007
 Tuottaja(t): Mike Shinoda ja Rick Rubin
 Tyylilaji: alternative rock, alternative metal
 Kesto: 43.31
 Levy-yhtiö: Warner Bros.
Listasijoitukset
  Suomen virallinen lista: 1.    Midprice: 1.
Linkin Parkin muut julkaisut
| Collision Course 2004 | Minutes to Midnight 2007 | Road to Revolution: Live at Milton Keynes 2008 |
Singlet albumilta Minutes to Midnight
 ”What I've Done” Julkaistu: 2. huhtikuuta 2007  ”Bleed It Out” Julkaistu: 17. elokuuta 2007  ”Shadow of the Day” Julkaistu: 16. lokakuuta 2007  ”Given Up” Julkaistu: 3. maaliskuuta 2008  ”Leave Out All the Rest” Julkaistu: 14. heinäkuuta 2008
Minutes to Midnight on Linkin Parkin kolmas studioalbumi. Se julkaistiin Yhdysvalloissa 15. toukokuuta 2007 ja Euroopassa 14. toukokuuta. Albumi eroaa tyyliltään aiempien albumien Hybrid Theoryn ja Meteoran tyylistä.
Albumi julkaistiin Suomessa 16. toukokuuta ja se myi kultaa 11. joulukuuta. Suomen virallisella albumilistalla Minutes to Midnight debytoi julkaisuviikollaan ensimmäisellä sijalla. Ensimmäisen sijan se saavutti noin kolmessakymmenessä maassa, mukaan lukien Yhdysvalloissa ja Isossa-Britanniassa. Albumin ensimmäinen single oli "What I've Done", joka julkaistiin Yhdysvalloissa 2. huhtikuuta. Se debytoi Billboardin Modern Rock -listan ensimmäisellä sijalla pysyen kärkipaikalla 15 viikkoa. "What I've Donea" seurasi "Bleed It Out", josta julkaistiin musiikkivideo 6. elokuuta ja single  20. elokuuta. Myös U2-vaikutteinen "Shadow of the Day" on julkaistu singlenä. Levyä on myyty maailmanlaajuisesti yli 8 miljoonaa kappaletta, joista Yhdysvalloissa yli kolme miljoonaa.
Kriitikoiden arvioissa albumi on jakanut mielipiteitä. Esimerkiksi tunnetuista musiikkilehdistä All Music Guide antoi albumille kaksi tähteä viidestä, kun taas muun muassa Rolling Stone arvioi albumille neljä tähteä viidestä ja Rock Sound kahdeksan kymmenestä.
Levystä julkaistiin myös erikoispainos, joka sisältää kattavan määrän lisämateriaalia. Tilatessa albumin ennakkoon verkkokauppa iTunesista sai kaupan päälle yhden bonuskappaleen, nimeltään "No Roads Left".
Kappaleet

Wake – 1.41
Given Up – 3.09
Leave Out All the Rest – 3.29
Bleed It Out – 2.44
Shadow of the Day – 4.50
What I've Done – 3.25
Hands Held High – 3.53
No More Sorrow – 3.42
Valentine's Day – 3.17
In Between – 3.17
In Pieces – 3.38
The Little Things Give You Away – 6.23
No Roads Left – 3.49 (iTunes-ennakkotilauksen bonuskappale #1, myös tour editionissa)
Kappaleet > Tour Edition bonuskappaleet

What I've Done (Distorted Remix) – 3.50
Given Up (Third Encore Session) – 3.09
Kappaleet > Työnimet

"Given Up" - 21 Stitches
"Leave Out All the Rest" - Fear ja When My Time Comes
"Bleed It Out" - Accident
"Hands Held High" - Song Q
"No More Sorrow" - Ebow Idea
"In Pieces" - Pictures
"The Little Things Give You Away" - Drum Song
"No Roads Left" - Patients
Kokoonpano

Chester Bennington – päälaulu (kaikki paitsi kappaleissa "In Between" ja "Hands Held High", joista jälkimmäisessä taustalaulu), koskettimet kappaleissa "Shadow of the Day" ja "No Roads Left"
Rob Bourdon – rummut
Brad Delson – kitara
Mike Shinoda – taustalaulu, samplaus, kitara, koskettimet, päälaulu kappaleessa "In Between", räp kappaleissa "Hands Held High" ja "Bleed It Out"
David Farrell – basso
Joe Hahn – levysoittimet, samplaus, rytmit & äänet
Singlet

"What I've Done"
"Bleed It Out"
"Shadow Of The Day"
"Given Up"
"Leave Out All the Rest"
Arvostelut

Metacritic: 56/100
Allmusic:
Entertainment Weekly: C
Imperiumi.net:
Rolling Stone:
Soundi:
Aiheesta muualla

Linkin Park, virallinen kotisivu
Loonamistonjärvi

| Loonamistonjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°37′48″N, 23°34′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Näsijärveen 
Järvinumero:  35.311.1.063
Mittaustietoja
Pinnankorkeus:  116,8 m  
Rantaviiva:  1,284 km  
Pinta-ala:  5,514 ha  
Saaria:  1 
 fiLoonamistonjärvi 
Loonamistonjärvi  on Pirkanmaalla Ylöjärvellä Ylisten kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 5,5 hehtaaria ja se on 450 metriä pitkä ja 250 metriä leveä. Järvellä on kartan mukaan yksi saari. Sen rantaviivan pituus on 1,3 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 116,8 metriä mpy.
Monica Groop

| Monica Groop |
| --- | --- |
 Monica Groop vuonna 1990.
Henkilötiedot
Koko nimi:  Gerd Monica Groop (o.s. Riska)
Syntynyt: 14. huhtikuuta 1958 (ikä 66) Helsinki, Suomi
Ammatti:  oopperalaulaja
Muusikko
Tyylilajit:  mezzosopraano
Palkinnot
 Suomen kulttuurirahaston palkinto, 1995  Sibeliuksen Syntymäkotimitali, 1998 (yhdessä Sir Colin Davisin kanssa)  Suomalais-ruotsalaisen kulttuurirahaston palkinto, 1999  Ruotsalaisen kulttuurirahaston palkinto, 2001  Ruotsin kuninkaallisen musiikkiakatemian jäsenyys, 2001  Pro Finlandia -mitali, 2005 
  [ Muokkaa Wikidatassa ] [ ohje ]  
Gerd Monica Groop (o.s. Riska; s. 14. huhtikuuta 1958 Helsinki) on Suomen merkittävimpiä oopperalaulajia. Hän on äänialaltaan mezzosopraano. Groop teki ammatillisen debyyttinsä Suomen Kansallisoopperassa 1987; oopperana oli Jules Massenet’n Werther. Hänen kansainvälisen läpimurtonsa voidaan katsoa olleen vuonna 1991 Lontoon Covent Gardenissa esitetty Richard Wagnerin Ring.
Groop nimitettiin Sibelius-Akatemian laulutaiteen professoriksi kaudeksi 2009-2014. Hän erosi tehtävästä kesken kauden syksyllä 2013, kun hänen mukaansa uutta professoria alettiin hakea kertomatta asiasta hänelle.
Urasta lyhyesti

Groop on urallaan vieraillut useissa maailman arvostetuimmista oopperataloista. Näihin lukeutuvat Baijerin valtionooppera, Covent Garden, Tukholman kuninkaallinen ooppera sekä Los Angelesin, Amsterdamin, Kölnin, Pariisin ja New Yorkin oopperat. Vuonna 1996 hän työskenteli Georg Soltin kanssa Opéra Palais Garnier’n uudelleenavajaisissa Pariisissa ja esitti Don Giovannista Zerlinan osan. Hän vierailee aika ajoin myös Suomen Kansallisoopperassa.
Oopperan lisäksi Groop on arvostettu konserttisolisti, joka on esiintynyt lukuisten sinfoniaorkesterien ja monien kuuluisien kapellimestarien kanssa ympäri maailmaa, tosin pääosin Euroopassa ja Pohjois-Amerikassa. Hän on esittänyt myös sooloresitaaleja muun muassa New Yorkin, Lontoon ja Wienin konserttisaleissa. Vaikka Groopin repertoaari sisältää laajasti barokkia, klassismia, modernia ja nykymusiikkia, ja hän on saavuttanut erityistä mainetta barokkimusiikin tulkitsijana.
Groop on Ruotsin kuninkaallisen musiikkiakatemian jäsen.
Groopin äiti oli urkuri Astrid Riska. Groopin aviomies on lääkäri, dosentti Per-Henrik Groop, Lääketieteellisen tutkimuslaitos Minervan johtokunnan puheenjohtaja ja Folkhälsanin tutkimuskeskuksen professori.
Vierailurooleja

Mozartin Figaron häät (Cherubino) – München Staatsoper ja Covent Garden
Mozartin La Clemenza di Tito (Sesto) – Bordeaux Opéra ja Glyndebournen oopperafestivaali
Massenet'n Werther (Charlotte) – Kungliga operan, Tukholma
Janáčekin Ukonilma (Káťa) – Covent Garden
Debussyn Pelléas et Mélisande (Mélisande) – Los Angeles Opera
Levytyksiä > Oopperoita

Così fan tutte (Dorabella)
Don Giovanni (Zerlina)
Figaron häät (Cherubino)
La Clemenza di Tito (Sesto)
Linda di Chamounix (Pierotto)
Ottone in villa (Ottone)
Pohjalaisia (Maija)
Kaukainen rakkaus (pyhiinvaeltaja)
Levytyksiä > Aaria-, laulukokoelmia ym.

Edvard Grieg: Songs, vol. 1–7
Franz Schubert: Lieder (1996)
Johannes Brahms: Lieder (1997)
Bach Alto Cantatas (1998)
Arie amorose (2001)
Flamme d’amour (2002)
Palkintoja ja tunnustuksia

Suomen kulttuurirahaston palkinto, 1995
Sibeliuksen Syntymäkotimitali, 1998 (yhdessä Sir Colin Davisin kanssa)
Suomalais-ruotsalaisen kulttuurirahaston palkinto, 1999
Ruotsalaisen kulttuurirahaston palkinto, 2001
Ruotsin kuninkaallisen musiikkiakatemian jäsenyys, 2001
Pro Finlandia -mitali, 2005
Aiheesta muualla

Monica Groop – MezzoSopraano Arkistoitu 7.12.2015. Viitattu 16.4.2020. (englanniksi)
Saulo, Sandra: Mezzosopraano Monica Groop on monipuolinen laulaja ja huippupedagogi Yle Musiikin syntymäpäiväkalenteri.  14.4.2019. Viitattu 16.4.2020.
Monica Groopin esitystuotanto Suomen äänitearkistossa (1901–1999)
Groop, Monica hakuteoksessa Uppslagsverket Finland (2012). (ruotsiksi)
Musta kotka

| Musta kotka> Black Eagle |
| --- | --- |

Ohjaaja:  Eric Karson
Käsikirjoittaja:  Michael Gonzales A. E. Peters
Tuottaja:  Shimon Arama
Säveltäjä:  Terry Plumeri
Kuvaaja:  George Koblasa
Leikkaaja:  Michael Kelly
Pääosat:  Shō Kosugi Jean-Claude Van Damme
Valmistustiedot
Valmistusmaa:   Yhdysvallat
Tuotantoyhtiö:  Rotecon BV Magus Productions
Ensi-ilta:  15. toukokuuta 1988
Kesto:  90 min
Alkuperäiskieli:  englanti
Budjetti:  3 000 000 dollaria
Tuotto:  20 235 571 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Musta kotka (engl. Black Eagle) on vuonna 1988 ensi-iltansa saanut yhdysvaltalainen toimintaelokuva. Elokuvan on ohjannut Eric Karson ja käsikirjoittaneet Michael Gonzales ja A. E. Peters. Pääosissa näyttelivät Shō Kosugi, Jean-Claude Van Damme, Doran Clark ja Bruce French. Taistelukohtausten koreografiasta vastasi pääosassa esiintyvä Shō Kosugi.
Juoni

Yhdysvaltain ilmavoimien F-111 hävittäjä syöksyy Välimereen mukanaan salainen koekäytössä oleva laser-ohjain, Rapid Angel. CIA lähettää Ken Tanin Maltaan hakemaan huippusalaisen laser-ohjaimen. Ken lähtee matkaan yhdessä kahden poikansa, sekä työparinsa Patrician kanssa. Myös Neuvostoliiton KGB on tietoinen pakkolaskusta ja lähettää paikalle omat agenttinsa eversti Klimenkon ja agentti Andrein miehistöineen.
Rooleissa

| 0 | 1 | 2 |
| --- | --- | --- |
|  Shō Kosugi  | … |  Ken Tani   |
|  Jean-Claude Van Damme  | … |  Andrei   |
|  Doran Clark  | … |  Patricia Parker   |
|  Bruce French  | … |  isä Joseph Bedelia   |
|  Vladimir Skomarovsky  | … |  eversti Vladimir Klimenko   |
|  William Bassett  | … |  Dean Rickert   |
|  Kane Kosugi  | … |  Brian Tani   |
|  Shane Kosugi  | … |  Denny Tani   |
|  Dorota Puzio  | … |  Natasha   |
|  Jan Triska  | … |  kapteeni Valery   |
|  Gene Davis  | … |  Steve Henderson   |
|  Alfred Mallia  | … |  Peter   |
|  Joe Quattromani  | … |  Lino   |
Kuvaukset

Elokuva kuvattiin kolmen miljoonan dollarin budjetilla Maltassa ja Italiassa, Roomassa.
| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Allrovi: 1.5/5
DVD-Opas: 1/5
Lohjan kaupunginorkesteri

Lohjan kaupunginorkesteri on Lohjalla toimiva kunnallinen sinfoniaorkesteri. Orkesteri perustettiin vuonna 1964.  Orkesteri tuli vuonna 1971 Lohjan kaupungin ja Lohjan kunnan ylläpidettäväksi, kun Lohjan musiikkiopisto perustettiin. Vuonna 1986 orkesteriin palkattiin ensimmäiset vakinaiset äänenjohtajat, jolloin orkesterista tuli niin sanottu runko-orkesteri ja se alkoi saada harkinnanvaraista valtionapua. Vuodesta 1993 valtionapu on ollut lakisääteistä, mikä merkitsi myös tuen kymmenkertaistumista. Vuonna 1999 orkesterin nimi muuttui Lohjan Orkesterista Lohjan kaupunginorkesteriksi.
Orkesterin kokoonpanossa on tilanteesta riippuen 10–60 muusikkoa. Soittajistosta voidaan muodostaa kamariorkesteri, jousikvintetti, puhallinkvintetti, viihde- tai sinfoniaorkesteri. Orkesteri esiintyy myös yhdessä suomalaisten huippukuorojen kanssa. Orkesterin kotisali on 454-paikkainen Laurentius-sali.
Levytyksiä

Hiljainen Gloria, Long Play Records LOPCD 019, 2008
Luettelo Surinamen kaupungeista

Surinamen kartta
Tämä on luettelo Surinamessa sijaitsevista kaupungeista.
Acaribo
Abenaston
Albina
Alliance
Anapaike
Apetina
Apoera
Aurora
Batavia
Benzdorp
Bitagron
Boskamp
Botopasi
Brokopondo
Brownsweg
Corneliskondre
Cottica
Djumu
Friendship
Goddo
Groningen
Jenny
Kajana
Kwakoegron
Kwamalasamutu
Lelydorp
Lebidoti
Moengo
Nieuw Amsterdam
Nieuw Jacobkondre
Nieuw-Nickerie
Onverwacht
Paramaribo (pääkaupunki)
Paranam
Pelelu Tepu
Pokigron
Pontoetoe
Totness
Wageningen
Wanhatti
Washoda
Zanderij
Luettelo Brasilian osavaltioiden lipuista

Kartta Brasilian osavaltioista
Tämä on Luettelo Brasilian osavaltioiden lipuista.
Acren lippu
Alagoasin lippu
Amapán lippu
Amazonasin lippu
Bahian lippu
Cearan lippu
Distrito Federalin lippu
Espírito Santon lippu
Goiásin lippu
Maranhãon lippu
Mato Grosson lippu
Mato Grosso do Sulin lippu
Minas Geraisin lippu
Parán lippu
Paraíban lippu
Paranán lippu
Pernambucon lippu
Piauín lippu
Rio de Janeiron lippu
Rio Grande do Norten lippu
Rio Grande do Sulin lippu
Rondônian lippu
Roraiman lippu
Santa Catarinan lippu
São Paulon lippu
Sergipen lippu
Tocantinsin lippu